Vi kan i nogle tilfælde også benytte automatiske afgørelser til håndtering af småskadesager for at sikre en effektiv sagsbehandling.
Hvis din forsikring opsiges eller vi fjerner dækninger på din forsikring på baggrund af manglende betaling, vil det løbende rykkerforløb i forbindelse med opkrævning af det skyldige beløb foregå via en kombination af manuel og automatisk proces. Såfremt du ikke får betalt det skyldige beløb indenfor rykkerforløbet og du er varslet opsigelse af forsikringen eller ændring i dækning, vil den endelige opsigelse af forsikringen eller ændring i dækning på baggrund af manglende betaling ske via en automatisk proces.
Du har efter databeskyttelsesforordningen ret til ikke alene at være genstand for en automatisk afgørelse. Det betyder, at du har ret til, at afgørelser, der har betydelig indvirkning på dig, ikke kun er baseret på den automatiske behandling. Du kan læse mere om din ret til indsigelse overfor automatiske afgørelser og profilering under afsnittet ”dine rettigheder”.